ประกาศกรมประมงประกาศกรมประมงเรื่องกำหนดหลักเกณฑ์และวิธีการเกี่ยวกับการแจ้งการเข้าออกท่าเทียบเรือประมงของเรือประมงนอกน่านน้ำไทยพ.ศ. ๒๕๖๐ อาศัยอำนาจตามความในมาตรา ๘๑ (๓)แห่งพระราชกำหนดการประมง พ.ศ. ๒๕๕๘ และที่แก้ไขเพิ่มเติมอธิบดีกรมประมงออกประกาศไว้ ดังต่อไปนี้ข้อ ๑ ให้ยกเลิกประกาศกรมประมงเรื่องกำหนดหลักเกณฑ์และวิธีการเกี่ยวกับการแจ้งการเข้าออกท่าเทียบเรือประมงของเรือประมงนอกน่านน้ำไทยพ.ศ. ๒๕๖๐ ลงวันที่ ๑๕ มีนาคม พ.ศ. ๒๕๖๐ข้อ ๒ การแจ้งการเข้าออกท่าเทียบเรือประมงของเรือประมงนอกน่านน้ำไทยจะแจ้งได้เฉพาะท่าเทียบเรือประมงในเขตจังหวัดดังต่อไปนี้(๑) จังหวัดสมุทรปราการ(๒) จังหวัดสมุทรสาคร(๓) จังหวัดระนอง(๔) จังหวัดภูเก็ต(๕) จังหวัดตราด(๖) จังหวัดสงขลาข้อ ๓ การแจ้งการเข้าออกท่าเทียบเรือประมงให้เจ้าของเรือประมงซึ่งออกไปทำการประมงนอกน่านน้ำไทยแจ้งไปยังศูนย์ควบคุมการแจ้งเรือเข้าออกสำหรับเรือเรือประมงนอกน่านน้ำไทยตามรายชื่อท้ายประกาศนี้ ภายในกำหนดระยะเวลาดังต่อไปนี้(๑)กรณีเรือประมงซึ่งออกไปทำการประมงนอกน่านน้ำไทยในเขตของรัฐชายฝั่งที่มีพื้นที่ติดกับประเทศไทยให้แจ้งก่อนออกจากท่าเทียบเรือประมง ไม่น้อยกว่ายี่สิบสี่ชั่วโมงและในกรณีเข้าเทียบท่า ให้แจ้งก่อนเข้าท่าเทียบเรือประมงไม่น้อยกว่าสามสิบหกชั่วโมง เว้นแต่เป็นเรือประมงที่ออกไปทำการประมง ในราชอาณาจักรกัมพูชาและสาธารณรัฐสหภาพเมียนมาให้แจ้งก่อนเข้าท่าเทียบเรือประมงไม่น้อยกว่าสามชั่วโมง(๒) กรณีเรือประมงซึ่งออกไปทำการประมงนอกน่านน้ำไทยในเขตของรัฐชายฝั่งอื่นหรือในทะเลหลวงให้แจ้งก่อนออกจากท่าเทียบเรือประมง ไม่น้อยกว่ายี่สิบสี่ชั่วโมงและในกรณีเข้าเทียบท่าให้แจ้งก่อนเข้าเทียบท่าเรือประมงไม่น้อยกว่าเจ็ดสิบสองชั่วโมง(๓) กรณีแจ้งกลับภูมิลำเนา ซ่อมเรือหรือนำเรือเข้าอู่ให้แจ้งก่อนเข้าเทียบท่าหรือออกจากท่าเทียบเรือประมงไม่น้อยกว่าสองชั่วโมงแต่ไม่เกินยี่สิบสี่ชั่วโมง สำหรับกรณีที่ไม่มีสัตว์น้ำติดมากับเรือ ให้ยกเว้นการตรวจที่ท่าเทียบเรือประมง(๔) กรณีที่มีการแจ้งออกสำ หรับกรณีอื่น ๆให้เจ้าของเรือหรือตัวแทนแจ้งก่อนเข้าหรือออกจากท่าเทียบเรือประมงไม่น้อยกว่ายี่สิบสี่ชั่วโมงทั้งนี้เมื่อมีการแจ้งออกจากท่าเทียบเรือประมงแล้ว เจ้าของเรือต้องดำเนินการให้ผู้ควบคุมเรือนำเรือประมงออกจากท่าเทียบเรือประมงภายในสองชั่วโมงหากเกินระยะเวลาดังกล่าวต้องดำเนินการแจ้งออกใหม่ข้อ ๔ เจ้าของเรือประมงซึ่งออกไปทำการประมงนอกน่านน้ำไทยต้องดำเนินการแจ้งออกจากท่าเทียบเรือประมงล่วงหน้าโดยตรงต่อพนักงานเจ้าหน้าที่ประจำกองควบคุมการประมงนอกน่านน้ำและการขนถ่ายสัตว์น้ำกรมประมง หรือผ่านทางไปรษณีย์อิเล็กทรอนิกส์ ตามแบบท้ายประกาศนี้การแจ้งออกจากท่าเทียบเรือประมงตามวรรคหนึ่ง ให้แนบเอกสารดังต่อไปนี้(๑) สำเนาแผนการจัดให้มีผู้สังเกตการณ์ประจำเรือประมงสำหรับกรณีที่เรือประมงดังกล่าวจะทำการประมงในทะเล(๒) สำเนาทะเบียนเรือไทย(๓) สำเนาใบอนุญาตใช้เรือ(๔) สำเนาใบประกาศนียบัตรผู้ควบคุมเรือ และสำเนาบัตรประจำตัวประชาชนหรือบัตรประจำตัวคนซึ่งมิได้มีสัญชาติไทย(๕) สำเนาใบประกาศนียบัตรช่างเครื่องยนต์เรือและสำเนาบัตรประจำตัวประชาชน หรือบัตรประจำตัวคนซึ่งมิได้มีสัญชาติไทย(๖) สำเนาใบอนุญาตให้ทำการประมง(๗) สำเนาบัญชีรายชื่อและหนังสือคนประจำเรือ(๘) สำเนาหลักฐานการติดตั้งเครื่องติดตามเรือ(อุปกรณ์ระบุตำแหน่งเรือประมง)(๙)สำเนาหลักฐานการติดตั้งระบบรายงานอิเล็กทรอนิกส์และระบบการเฝ้าติดตามอิเล็กทรอนิกส์(๑๐) สำเนาผังห้องเก็บสัตว์น้ำบนเรือ (Well plan)ข้อ ๕ เจ้าของเรือประมงซึ่งออกไปทำประมงนอกน่านน้ำไทยต้องดำเนินการแจ้งเข้าท่าเทียบเรือประมงล่วงหน้าโดยตรงต่อพนักงานเจ้าหน้าที่ประจำกองควบคุมการประมงนอกน่านน้ำและการขนถ่ายสัตว์น้ำ กรมประมงหรือผ่านทางไปรษณีย์อิเล็กทรอนิกส์ ตามแบบท้ายประกาศนี้การแจ้งเข้าท่าเทียบเรือประมงตามวรรคหนึ่งให้แนบสำเนาเอกสารการแจ้งนำเรือออกจากท่าเทียบเรือ (Port Clearance หรือ Custom Clearance) ครั้งล่าสุด ที่ออกโดยหน่วยงานภาครัฐที่กำกับควบคุมท่าเรือนั้น ซึ่งระบุชื่อท่าเรือ รัฐเจ้าของท่าเรือ และวันที่ออกจากท่าเรือข้อ ๖ เมื่อได้รับอนุญาตจากพนักงานเจ้าหน้าที่ให้เข้าเทียบท่าแล้วเจ้าของเรือประมงซึ่งออกไปทำประมงนอกน่านน้ำไทยต้องส่งสำเนาสมุดบันทึกการทำการประมงโดยตรงต่อพนักงานเจ้าหน้าที่ประจำกองควบคุมการประมงนอกน่านน้ำและการขนถ่ายสัตว์น้ำกรมประมง หรือผ่านทางไปรษณีย์อิเล็กทรอนิกส์ ข้อ ๗ เมื่อเรือประมงซึ่งออกไปทำประมงนอกน่านน้ำไทยเข้าเทียบท่าพนักงานเจ้าหน้าที่ประจำกองควบคุมการประมงนอกน่านน้ำและการขนถ่ายสัตว์น้ำ กรมประมงจะดำเนินการตรวจสอบบันทึกข้อมูลวีดีโอที่ติดตั้งประจำเรือประมงดังกล่าวก่อนมีการนำสัตว์น้ำขึ้นท่าเทียบเรือประมงข้อ ๘ เมื่อเรือประมงซึ่งออกไปทำประมงนอกน่านน้ำไทยดำเนินการนำสัตว์น้ำขึ้นท่าเทียบเรือประมงเสร็จสิ้นเจ้าของเรือประมงดังกล่าวต้องส่งมอบอุปกรณ์บันทึกข้อมูลวีดีโอที่ติดตั้งประจำเรือประมงนั้นแก่พนักงานเจ้าหน้าที่ประจำกองควบคุมการประมงนอกน่านน้ำและการขนถ่ายสัตว์น้ำกรมประมงข้อ ๙[๑] ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปประกาศณ วันที่ ๓๐ ตุลาคม พ.ศ. ๒๕๖๐อดิศร พร้อมเทพอธิบดีกรมประมงปุณิกา/อัญชลี/จัดทำ๖ พฤศจิกายน๒๕๖๐[๑] ราชกิจจานุเบกษาเล่ม ๑๓๔/ตอนพิเศษ ๒๖๕ ง/หน้า ๒๖/๓๑ ตุลาคม ๒๕๖๐